**Aarre Bernard Chinedum Isiguzo** (s. 2. elokuuta 1999 Helsinki) on suomalainen jääkiekkopuolustaja. Hän laukoo oikealta. Kaudella 2023–2024 edustaa Haaga-Helian HH Rangers joukkuetta FCAA-korkeakoulusarjassa.

Ura
---

### Seuraura

Isiguzo syntyi Helsingissä ja asui Herttoniemen kaupunginosassa, kunnes hän muutti perheineen omien sanojensa mukaan 3-4-vuotiaana Espoon Olariin. Isiguzo aloitti jääkiekkoilun Espoon Palloseurassa. Hän siirtyi C-juniori-ikäisenä valmentajansa vanavedessä Espoo Bluesiin kaudeksi 2013–2014. Isiguzo pelasi kautensa pääosin Blues Akatemian C-nuorissa, joiden tehokkain puolustaja hän oli sekä C-nuorten SM-karsinnoissa tehoilla 7+12=19 että C-nuorten SM-sarjan runkosarjassa tehoilla 9+13=22. Pudotuspeleissä Isiguzo vahvisti samassa sarjassa pelannutta Bluesin ykkösjoukkuetta, jossa hän voitti kauden päätteeksi Suomenmestaruuden. Kauden 2014–2015 Isiguzo pelasi pääasiassa seuran B-nuorissa, mutta hän pelasi ison osan kaudestaan myös Bluesin C-nuorissa, jossa Isiguzo voitti kauden päätteeksi taas Suomenmestaruuden.

Kauden 2015–2016 Isiguzo pelasi Bluesin B-nuorissa. Hän jakoi tehoilla 4+18=22 B-nuorten SM-sarjan puolustajien pistepörssin kymmenennen sijan Jokereiden Roope Laavaisen ja Eero Teräväisen kanssa. Isiguzo voitti kauden päätteeksi B-nuorten SM-hopeaa. Hänet palkittiin sarjan parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen. Kauden 2016–2017 Isiguzo pelasi lähes kokonaan Bluesin A-nuorissa, mutta hän vahvisti myös seuran B-nuoria, jossa Isiguzo voitti kauden päätteeksi SM-hopeaa.

Tammikuussa 2017 Isiguzo teki 1+1-vuotisen sopimuksen Mestis-joukkue Espoo Unitedin kanssa. Hän nousi joukkueeseen kaudella 2017–2018, jolloin Isiguzo teki 38 runkosarjaottelussa tehot 2+6=8 sekä kolmessa Suomen Cupin ottelussa tehot 4+3=7, joilla hän voitti turnauksen puolustajien piste- ja maalipörssin. Isiguzo vahvisti myös Bluesin A-nuoria pudotuspeleissä.

Kaudeksi 2018–2019 Isiguzo siirtyi kaksivuotisella SM-liigasopimuksella Turun Palloseuraan. Hän teki miesten pääsarjadebyyttinsä Mestarien liigan avausottelussa 31. elokuuta 2018 vieraissa ruotsalaista Malmö Redhawksia vastaan. Isiguzo merkittiin TPS:n kakkospuolustajapariin Ilkka Heikkisen viereen. Hän sai ottelussa jääaikaa 12.31 minuuttia. Isiguzo joutui SM-liigan runkosarjan kynnyksellä sairastuvalle, kunnes hän sai tililleen ensimmäisen SM-liigaottelunsa seitsemännellä kierroksella 28. syyskuuta 2018 vieraissa JYPiä vastaan. Isiguzo merkittiin TPS:n seitsemänneksi puolustajaksi. Hän jäi ottelussa lopulta ilman peliaikaa. Isiguzo sai ensimmäiset jääaikansa SM-liigassa seuraavassa ottelussa 29. syyskuuta 2018 Pelicansia vastaan. Hänet merkittiin jälleen TPS:n seitsemänneksi puolustajaksi, mutta Isiguzo sai jääaikaa lopulta 14.55 minuuttia. Hän pelasi TPS:n liigajoukkueessa kauden aikana 14 runkosarja-, yhden playoff- ja kuusi CHL-ottelua jääden ilman tehopisteitä. Isiguzo pelasi miesten pelejä myös kolmen ottelun verran lainalla Mestis-joukkue TuTossa ilman tehopisteitä.

Elokuussa 2019 TPS lainasi Isiguzon toistaiseksi voimassa olevalla sopimuksella Savonlinnan Pallokerhoon. Siirron taustalla oli myös hänen varusmiespalveluksensa Puolustusvoimien urheilukoulussa. Isiguzo pelasi joukkueessa lopulta koko kauden 2019–2020. TPS ei käyttänyt hänen sopimuksessaan ollutta optiota. Isiguzo siirtyi kaudeksi 2020–2021 jatkamaan Mestis-uraansa vuoden mittaisella sopimuksella Heinolan Peliittoihin. Helmikuussa 2021 hänen sopimuksensa kuitenkin purettiin yhteisymmäryksessä, kun Isiguzo päätti keskittyä opiskeluun.

### Maajoukkueura

Isiguzo pelasi alle 18-vuotiaiden MM-kilpailuissa vuonna 2017, jolloin hän voitti hopeaa. Isiguzo pelasi myös Ivan Hlinkan muistoturnauksessa vuonna 2016 ja World U-17 Hockey Challengessa vuonna 2015. Yhteensä hän on pelannut 14 nuorten ja 25 poikien maaottelua.

Muuta
-----

Isiguzon pikkuveli Patrick pelaa hyökkääjänä Kiekko-Espoon U20-junioreissa. Veljeksillä on isänsä puolelta nigerialaiset sukujuuret.

Isiguzo valmistui ylioppilaaksi Haukilahden lukiosta keväällä 2020.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Blues | A-SM | 38 | 2 | 7 | 9 | 24 | 4 | 0 | 0 | 0 | 0 | U18 | 7 | 0 | 0 | 0 | 2 |
| 2017–2018 | Blues | A-SM | 5 | 0 | 1 | 1 | 2 | 3 | 0 | 0 | 0 | 0 |
|  | Espoo United | Mestis | 34 | 2 | 6 | 8 | 28 | – | – | – | – | – |
| 2018–2019 | TPS | A-SM | 13 | 5 | 6 | 11 | 4 | – | – | – | – | – |
|  | TPS | SM-liiga | 14 | 0 | 0 | 0 | 2 | 1 | 0 | 0 | 0 | 0 |
|  | TuTo | Mestis | 3 | 0 | 0 | 0 | 4 | – | – | – | – | – |
| 2019–2020 | SaPKo | Mestis | 45 | 3 | 17 | 20 | 64 | – | – | – | – | – |
| 2020–2021 | Peliitat | Mestis | 15 | 1 | 0 | 1 | 43 | – | – | – | – | – |
| 1 kausi | yhteensä | SM-liiga | 14 | 0 | 0 | 0 | 2 | 1 | 0 | 0 | 0 | 0 |
| 4 kautta | yhteensä | Mestis | 97 | 6 | 23 | 29 | 139 | – | – | – | – | – |

Lähteet
-------

* Bernard Isiguzo The Internet Hockey Databasessa (englanniksi)
* Bernard Isiguzo Eurohockey-sivustolla (englanniksi)
* Bernard Isiguzo *Elite Prospects*. Everysport Media Group AB.  (englanniksi)

### Viitteet

1. 1 2 3  Silvennoisen Suvivieras, osa 14: Bernard Isiguzo *hc.tps.fi*.  22.7.2019. HC TPS Turku Oy.  Arkistoitu 31.7.2019. Viitattu 31.7.2019.
2. 1 2  Tilastot *liiga.fi*. Jääkiekon SM-liiga Oy. Viitattu 12.4.2020.
3. 1 2  Haukilahden lukio (pdf) *static1.squarespace.com*.  8.2.2021. Haukilahden lukio. Viitattu 8.2.2021. [vanhentunut linkki]
4. 1 2 3 4 5 6 7  Bernard Isiguzo *Elite Prospects*. Everysport Media Group AB.  (englanniksi)
5. ↑  Elite Prospects - Blues U16 Akatemia *eliteprospects.com*. Everysport Media Group. Viitattu 12.4.2019. (englanniksi)
6. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group. Viitattu 12.4.2019. (englanniksi)
7. ↑  Jesse Ylönen ja Bernard Isiguzo ensi kaudella Espoo Unitedin paitaan *Jatkoaika.com*.  24.1.2017. Jatkoaika r.y. Viitattu 1.9.2018.
8. ↑  Elite Prospects - Suomen Cup Stats 2017-2018 *eliteprospects.com*. Everysport Media Group. Viitattu 12.4.2019. (englanniksi)
9. ↑  TPS:lle kuusi uutta pelaajaa - Korpikoski palaa pitkällä sopimuksella Turkuun *Jatkoaika.com*.  21.5.2018. Jatkoaika r.y. Viitattu 1.9.2018.
10. ↑  Matches *championshockeyleague.com*.  31.8.2018. Champions Hockey League (CHL) AG. Viitattu 1.9.2018. (englanniksi)
11. ↑  Matches *championshockeyleague.com*.  31.8.2018. Champions Hockey League (CHL) AG. Viitattu 1.9.2018. (englanniksi)
12. ↑  OTTELUENNAKKO: TPS matkustaa JYPin vieraaksi Jyväskylään *hc.tps.fi*.  28.9.2018. HC TPS Turku Oy.  Arkistoitu 30.9.2018. Viitattu 30.9.2018.
13. ↑  Kokoonpanot *liiga.fi*.  28.9.2018. Jääkiekon SM-liiga Oy. Viitattu 30.9.2018.
14. ↑  Ottelutilastot *liiga.fi*.  28.9.2018. Jääkiekon SM-liiga Oy. Viitattu 30.9.2018.
15. ↑  Kokoonpanot *liiga.fi*.  29.9.2018. Jääkiekon SM-liiga Oy. Viitattu 30.9.2018.
16. ↑  Ottelutilastot *liiga.fi*.  29.9.2018. Jääkiekon SM-liiga Oy. Viitattu 30.9.2018.
17. ↑  Hurmerinta, Eero: Bernard Isiguzo lainasopimuksella SaPKoon *Jatkoaika.com*.  19.8.2019. Jatkoaika r.y. Viitattu 19.8.2019.
18. ↑  Puolustaja Bernard Isiguzo Peliittoihin *peliitat.fi*.  4.8.2020. Heinolan Peliitat Oy. Viitattu 4.8.2020.
19. ↑  Tervetuloa Heinolaan Kasperi Torikka! *peliitat.fi*.  8.2.2021. Heinolan Peliitat Oy. Viitattu 8.2.2021.
20. ↑  Patrick Isiguzo *Elite Prospects*. Everysport Media Group AB.  (englanniksi)